




KĖDAINIŲ RAJONO SAVIVALDYBĖS TARYBA


SPRENDIMAS
DĖL PRITARIMO KĖDAINIŲ RAJONO SAVIVALDYBĖS (LIETUVOS RESPUBLIKA) IR AUGŠDAUGAVOS SAVIVALDYBĖS (LATVIJOS RESPUBLIKA)
BENDRADARBIAVIMO SUTARČIAI 

[bookmark: _GoBack]2024 m. gegužės 31 d. Nr. TS-139
Kėdainiai


 Vadovaudamasi Lietuvos Respublikos vietos savivaldos įstatymo 15 straipsnio 4 dalimi,                27 straipsnio 2 dalies 18 punktu ir Kėdainių rajono savivaldybės vardu sudaromų sutarčių pasirašymo tvarkos aprašo, patvirtinto Kėdainių rajono savivaldybės tarybos 2015 m. gruodžio 30 d. sprendimu Nr. TS-283 „Dėl Kėdainių rajono savivaldybės vardu sudaromų sutarčių pasirašymo tvarkos aprašo patvirtinimo“, 4 punktu, Kėdainių rajono savivaldybės taryba  nusprendžia:
1.	Pritarti Kėdainių rajono savivaldybės (Lietuvos Respublika) ir Augšdaugavos savivaldybės (Latvijos Respublika) bendradarbiavimo sutarčiai (pridedama). 
2.	Įgalioti Kėdainių rajono savivaldybės merą pasirašyti 1 punkte nurodytą bendradarbiavimo sutartį.
  Šis sprendimas per vieną mėnesį nuo sprendimo įsigaliojimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui bet kuriuose šio teismo rūmuose Lietuvos Respublikos administracinių bylų teisenos įstatymo nustatyta tvarka.



Savivaldybės meras				                    Valentinas Tamulis








	






	
	

	
	
	




PRITARTA
Kėdainių rajono savivaldybės tarybos
2024 m. gegužės 31 d. sprendimu Nr. TS-


KĖDAINIŲ RAJONO SAVIVALDYBĖS IR AUGŠDAUGAVOS SAVIVALDYBĖS
BENDRADARBIAVIMO SUTARTIS 

_____________________________
Data
____________________________
Vieta


                   Kėdainių rajono savivaldybė (Lietuvos Respublika) ir Augšdaugavos savivaldybė (Latvijos Respublika) vadinamos sutarties šalimis, besiremdamos savo valstybių gerų, draugiškų santykių ir bendradarbiavimo patirtimi, įsitikinusios, kad draugiški santykiai ir bendradarbiavimas tarp sutarties šalių yra reikalingi, ieškant naujų galimybių apsikeisti patyrimu srityse, kurios domina abi sutarties šalis.

                   1. Sutarties šalys, pasirašydamos šią bendradarbiavimo sutartį, susitaria užmegzti draugiškus santykius ir ekonominio bendradarbiavimo ryšius, kurie būtų naudingi abiem pusėm.

                   2. Besiremdamos abipusio bendradarbiavimo, pasitikėjimo, lygybės principais, užmegzti bendradarbiavimo ryšius tarp savivaldybių šiose srityse: viešojo administravimo, prekybos, ekonomikos, teritorijų tvarkymo, kultūros, komunalinių paslaugų, aplinkos, socialinės paramos ir saugumo, visuomeninio transporto ir kitose abiem pusėm patraukliose srityse. Šalys bendradarbiaus, kurdamos ir įgyvendindamos abiem pusėm naudingus projektus nurodytose srityse, kurie bus finansuojami iš vietinių biudžetų ar kuriems lėšų galima bus gauti iš Europos Sąjungos finansinės paramos fondų.

                  3. Sutarties šalys bendradarbiaus ekonomikos srityje, jei tai bus naudinga abiem pusėm ir šiuo tikslu kurs sąlygas fizinių ir juridinių asmenų palankiai ekonominei veiklai. Vietinės valdžios institucijos rems bendradarbiavimą tarp savivaldybių pramonės ir komercijos srityse, investicinę veiklą ir tiesioginį bendradarbiavimą tarp įmonių. Sutarties šalys galės dalyvauti parodose ir mugėse, kurios bus organizuojamos jų valstybėse ir kuriose, skatinamos bendrų interesų ir laikydamosi organizuojančios valstybės įstatymų, galės apsikeisti patirtimi su vietinės valdžios institucijomis ir ekonominės srities atstovais iš kitų valstybių.

                 4. Sutarties šalys užmegs abipusį bendradarbiavimą aplinkos apsaugos srityje, prisidės prie veiklos ir strategijos, skirtos apsisaugoti ir kovoti su veiksniais, kurie gali būti žalingi ekologinei pusiausvyrai, įgyvendinimo.

                 5. Sutarties šalys bendradarbiaus savo kompetencijų ribose, organizuojant bendras veiklas sveikatos srityje.

                6. Sutarties šalys bendradarbiaus, kad sustiprintų tarpusavio kontaktus ir mainus tarp savivaldybių vietinės valdžios įstaigų.

                7. Pagal tam tikras programas savo galimybių ribose sutarties šalys stiprins kultūrinius mainus ir šiuo tikslu skatins bendradarbiavimą tarp asociacijų, meno ansamblių, įstaigų ir kultūros organizacijų bei meno ir kultūros atstovų. Sutarties šalys skatins savivaldybėse esančių visų lygių ir kategorijų mokyklų bendradarbiavimą, skatins mokinius ir mokytojus dalintis patirtimi ir gerosios praktikos pavyzdžiais, dalyvauti konkursuose ir poilsio stovyklose, organizuojamose abiejose savivaldybėse.

                8. Bet kokie nesutarimai, kurie kils dėl šios bendradarbiavimo sutarties interpretavimo ar taikymo, bus sprendžiami sutarties šalių draugiškomis tiesioginėmis derybomis.

               9. Kiekviena sutarties šalis paskirs sutarties koordinatorių, kuris užtikrins, kad šios bendradarbiavimo sutarties įgyvendinimas būtų efektyvus. Sutarties šalių paskirti koordinatoriai parengs sutarties įgyvendinimo planą ir pasiūlys papildomus veiksmus, kuriuos šalys, vykdydamos sutartį, galės pritaikyti praktikoje.

               10. Ši bendradarbiavimo sutartis bus sudaryta neribotam laikotarpiui ir įsigalios, kai abi sutarties šalys ją pasirašys. Bendradarbiavimo sutartis galės būti keičiama ar papildoma bendru raštišku abiejų šalių sutarimu. Pakeitimai ar papildymai įsigalios, kai juos abi šalys patvirtins savo parašais. Bet kuri iš sutarties šalių galės nutraukti šią bendradarbiavimo sutartį, raštu apie tai pranešusi kitai šaliai. Sutartis bus nutraukta, kai bus gautas raštiškas pranešimas apie sutarties nutraukimą (ar bet kokią vėlesnę datą, sutartą tarp šalių). Šios bendradarbiavimo sutarties nutraukimas neįtakos programų ir projektų, kurie buvo pradėti sutarčiai galiojant, įgyvendinimo, išskyrus atvejį, kai šalys tarpusavyje susitars kitaip.
  
Pasirašyta (vieta)			 (data)		
dviem egzemplioriais latvių, lietuvių ir anglų kalbomis. Tekstai, parašyti kiekviena iš šių kalbų, bus vienodai autentiški. Jeigu iškils teksto interpretacijos klausimų, didžiausią galią turės angliškas teksto variantas.



Kėdainių rajono savivaldybės meras                               Augšdaugavos savivaldybės tarybos pirmininkas
Valentinas Tamulis                                                    Arvīds Kucins

